b'\n_START_ARTICLE_\n\xc5\xa0oina\n_START_PARAGRAPH_\n\xc5\xa0oina (ven. \xd0\xa8\xd0\xbe\xcc\x81\xd0\xb9\xd0\xbd\xd0\xb0) on maaseututaajama ja Kaninin niemimaan l\xc3\xa4nsirannalla sijaitsevan \xc5\xa0oinan maalaiskunnan keskus Zapoljarnyin piiriss\xc3\xa4 Nenetsian autonomisessa piirikunnassa Pohjois-Ven\xc3\xa4j\xc3\xa4ll\xc3\xa4.\n_START_SECTION_\nKaninin niemimaan kyl\xc3\xa4t ja v\xc3\xa4est\xc3\xb6\n_START_PARAGRAPH_\nKaninin niemimaan pohjoisimmat kyl\xc3\xa4t eli \xc5\xa0oinan taajama ja Kijan kyl\xc3\xa4 muodostavat \xc5\xa0oinan kyl\xc3\xa4neuvoston maalaiskunnan, jossa asui yhteens\xc3\xa4 363 asukasta 2010 v\xc3\xa4est\xc3\xb6nlaskennan mukaan, ja 372 henke\xc3\xa4 2012 alussa (Rosstatin mukaan)._NEWLINE_Etel\xc3\xa4mp\xc3\xa4n\xc3\xa4 sijaitsevassa Kaninin kyl\xc3\xa4neuvoston maalaiskunnassa asui yhteens\xc3\xa4 1 487 henke\xc3\xa4 (2010). Nesin kyl\xc3\xa4 on Kaninin maalaiskunnan keskus; muita kyli\xc3\xa4 ovat pohjoisempi T\xc5\xa1i\xc5\xbea sek\xc3\xa4 Nesist\xc3\xa4 lounaaseen sijaitseva Verhnjaja Mgla._NEWLINE_Nesin it\xc3\xa4puolella sijaitseva Vi\xc5\xbeas on puolestaan osa Oman kyl\xc3\xa4neuvoston maalaiskuntaa (937 as.).'